b"\n_START_ARTICLE_\nPremis People's Choice\n_START_SECTION_\nPremis People's Choice\n_START_PARAGRAPH_\nEls Premis People's Choice van ser creats el 1970 per la productora Procter & Gamble i des de llavors s\xc3\xb3n emesos per la cadena nord-americana ABC._NEWLINE_L'elecci\xc3\xb3 dels guanyadors es compon de dues tandes de votaci\xc3\xb3. Primer s'escullen els nominats d'entre una llista i a proposta i de la qual surten els cinc finalistes. A la segona tanda de votacions es selecciona al guanyador que ser\xc3\xa0 anunciat a la gala de premis a principis de gener._NEWLINE_Origin\xc3\xa0riament els resultats s'obtenien a trav\xc3\xa9s de sondejos d'opini\xc3\xb3. Com aquestes votacions comptaven amb marges d'error s'han produ\xc3\xaft alguns empats al llarg de les seves diverses edicions, com va passar l'any 2003 quan Spiderman i El Senyor dels Anells: La Germandat de l'Anell van guanyar el premi a la pel\xc2\xb7l\xc3\xadcula de cinema preferida. Des de 2005 els guanyadors van ser escollits a trav\xc3\xa9s dels vots en l\xc3\xadnia, que permetien votar tant a socis com a convidats, o mitjan\xc3\xa7ant vots per tel\xc3\xa8fon per a les categories que aix\xc3\xad ho indiquin._NEWLINE_Les categories que componen aquests premis de vegades varien segons l'edici\xc3\xb3 i en els \xc3\xbaltims anys s'han ampliat a categories relacionades amb els mitjans virtuals."